NaiveNeuron/SloPal huggingface dataset:
Martvoň, Anton, poslanec NR SR (2014-11-08):
Ďakujem pekne. Pán podpredseda vlády, myslím si, že bolo to korektné a odborné vystúpenie, v ktorom ste sa snažili opozícii vysvetliť, ako to vlastne je. To, že vás nepochopili, že tie cesty alebo tú rýchlostnú cestu musí aj niekto udržiavať, opravovať, posýpať, čistiť a, samozrejme, nejakým spôsobom dodržať v zjazdnom stave, čo by aj tak štát tak či tak musel tých 10 rokov platiť, mňa už neprekvapuje. Prekvapuje ma iba to, že nám tu opozícia hovorí, že proste čo sa mohlo ušetriť, ako sa malo čo robiť. Paradoxné je, že na celý nitriansky región alebo na celú tú oblasť kašlala opozícia, nič tam neurobila, keď boli pri moci. Čiže ja toto celé vnímam iba ako nejaké výlevy, ktoré jednoducho sa onedlho, myslím si, vystúpením Igora Hraška začnú opakovať. A znova to tu absolvujeme za nejakých 8 hodín. Čiže keď nejaký občan sleduje celú túto diskusiu, tak, myslím si, kľudne si môže vyjsť na prechádzku, najesť sa, vyspať sa a aj tak o nič nepríde. Čiže je to znova, poviem, iba určitý výlev opozície, ktorá je už zúfalá a robí z toho tu iba obyčajnú frašku.
Hort, Milan, podpredseda NR SR (2011-10-18):
Posledným prihláseným s faktickou poznámkou je pán poslanec Martin Pado. Nech sa páči.
Paška, Pavol, predseda NR SR (2013-03-20):
(Hlasovanie.) 140 prítomných, 62 za, 13 proti, 65 sa zdržalo. Návrh sme neschválili.
Blahová, Natália, poslankyňa NR SR (2011-02-08):
... dvaja poslanci: pán poslanec Kaník a pán poslanec Matovič. Keďže boli podané pozmeňujúce a doplňujúce návrhy v druhom čítaní, budeme hlasovať o skrátení lehoty na hlasovanie o návrhoch zo spoločnej správy v rozdaných návrhoch z rozpravy. Poprosím, pán predsedajúci, dajte hlasovať.
Cech, Jozef, poslanec NR SR (2024-02-15):
Vážený pán predseda, vážené panie poslankyne, vážení páni poslanci, predseda Výboru Národnej rady Slovenskej republiky pre verejnú správu a regionálny rozvoj ma určil za spravodajcu k návrhu zákona, tlač 136. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Bugár, Béla, podpredseda NR SR (2018-06-19):
Teraz dávam slovo spoločnému spravodajcovi z ústavnoprávneho výboru pánovi poslancovi Kresákovi, aby odôvodnil návrh gestorského výboru. Nech sa páči.
Mazurek, Milan, poslanec NR SR (2021-09-22):
Pán poslanec Vons, ono by bolo krajšie, keby ste tie veci povedali na rovinu, v podstate tak, ako sú. Pohybujete sa vy teda konkrétne v oblasti naturálnej kulturistiky, musíte určite poznať veľa vašich bývalých zverencov, ktorí potom prešli do profesionálnej kulturistiky a začali proste brať anabolické steroidy. Pretože situácia sa má tak, ja síce nie som profesionálny športovec, ale poznám množstvo profesionálnych športovcov, pohybujem sa medzi kulturistami, pohybujem sa medzi trojbojármi, medzi strongmenmi a tak ďalej a tá realita je strašná, ale môžete si to povedať na rovinu. Všetci z nich sú na steroidoch, všetci. Profesionálna kulturistika je postavená na steroidoch, to je proste fakt. Je to od 60. rokov minulého storočia. Schwarzenegger sa priznal, že je na steroidoch, proste každý. Filmové hviezdy – Stallone, Dwayne Johnson – všetci sú na steroidoch. Proste taká je realita. Brať steroidy pre ľudí, ktorí teoreticky nesúťažia, nevenujú sa profesionálnym športom, je, samozrejme, úplný úlet. Rovnako je z môjho pohľadu úplný úlet popíjať alkohol, ja v tom nevidím žiaden zmysel, iba keď si chcete ničiť telo. Rovnako je úlet fajčiť z môjho pohľadu, nič vám to nedáva, len vám to ničí telo. Ale mali by ste si uvedomiť, a vy to asi aj chápete a mne to v podstate môže byť úplne jedno, ale vy si určite uvedomujete ako kulturista, že týmto zákonom, tými sadzbami, čo ste tam nastavili, ste vlastne z kulturistiky profesionálnej na Slovensku spravili trestný čin. Každý jeden z tých kulturistov spĺňa tie sadzby, ktoré tam máte v tom zákone, a každému kulturistovi môžete prísť domov a nájdete mu dostatočné dávky na to, aby ste ho zavreli na štyri roky väzenia minimálne. Rovnako to platí o silovom trojboji a rovnako to platí o strongmenoch, pretože strongmeni, tí, ktorí dvíhajú tie ťažké veci, to sú veci, ktoré sú ďaleko za hranicou ľudského naturálneho maxima, a všetci sú na steroidoch. Mne sa to nepáči, je to zlé, ale je to tak od 60. rokov minulého storočia. Ani tento zákon s tým neurobí nič, akurát že ste urobili kopec nových zločincov.
Jurzyca, Eugen, poslanec NR SR (2014-07-01):
Veľmi pekne ďakujem. Začiatočnícka chyba. Chcem sa odvďačiť tým, že bude veľmi krátka poznámka. Možno málo zdôrazňujeme argument, že pri zvýšení rozdielov medzi sociálnymi dávkami a mzdami, o čom je do istej miery tento návrh, nejde len o to, aby sa oplatilo viac pracovať, viac než brať dávky, ale aj zamestnávateľom, aby sa oplatilo vytvárať pracovné miesta viac, než kupovať stroje namiesto ľudí, alebo viac, než odísť podnikať do zahraničia. Ďakujem.
P. Goga, poslanec: (2008-05-20):
Reagoval by som iba na niektoré z vašich výčitiek k tomuto návrhu zákona. Samozrejme, Kurikulárna rada je asi váš problém, ale osobne si myslím, že musí to byť iba poradný orgán ministra a ministerstva, pretože ministerstvo zodpovedá za školstvo, čiže nesúhlasím s vami, aby to bol poradný orgán vlády. Čo sa týka vašej pripomienky ohľadom pojmu, resp. slovného spojenia „prípadne aj zriaďovateľ bude rozhodovať o školskom vzdelávacom programe“, no, pokiaľ sa nedohodne riaditeľ školy, rodičovská rada, alebo teda pedagogická rada na vzdelávacom programe, nech prípadne rozhodne aj zriaďovateľ o tomto vzdelávacom programe. Voči tomu nemám ani ja žiadne výhrady. Neviem si veľmi predstaviť, pani kolegyňa, kde sa bude vykonávať 12-ročná školská dochádzka, či na základnej škole, alebo na strednej škole, pokiaľ by teda 12 rokov študovali žiaci. Potom mám takú jednu otázku, resp. pripomienku k tomu 8-ročnému gymnáziu. Viete, momentálne majú, myslím si, klesajúci trend 8-ročné gymnáziá. Už sa toľko žiakov nehlási na 8-ročné gymnáziá. A nech sú to žiaci, ktorí sú z hľadiska veku psychicky aj fyzicky ozaj pripravení na toto 8-ročné gymnázium a nech tam idú tí najlepší. A potom školské jedálne. Viete, školské jedálne majú úplne iné hygienické predpisy, aby sa tam stravovali všetci možní okrem žiakov. Pokiaľ teda by tam sa stravovali všetci ostatní, tak neviem, či to bude nejaká lacná vývarovňa alebo niečo podobné. Z tohto hygienického pohľadu by som s tým veľmi nesúhlasil, pretože školstvo je aj dotované zo štátu, a neviem, či to bude reštaurácia, alebo nejaká lacná vývarovňa. Ďakujem.
Blanár, Juraj, podpredseda NR SR (2021-11-09):
Na vaše vystúpenie evidujem 12 faktických poznámok. Ukončujem možnosť prihlásiť sa s faktickou poznámkou. Ako prvý pán poslanec Marian Kotleba. Pán poslanec, poprosím vás o dodržiavanie predpisov, FFP2 ako ostatní. Ďakujem, nech sa páči, máte slovo.
B. Bugár, podpredseda NR SR: (2006-04-20):
(Hlasovanie.) Prítomných je 131 poslancov, za 113, proti 6, zdržalo sa 11, nehlasoval 1. Konštatujem, že návrh pána poslanca Gála sme schválili. Ďalej.
Vons, Peter, poslanec NR SR (2022-11-08):
Pán predsedajúci, keďže sme hlasovali o pozmeňujúcom návrhu zo spoločnej správy a pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom číta... (Ruch v sále.)
Laurenčík, Milan, podpredseda NR SR (2020-04-22):
Ďakujem. Prosím, zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci. Nech sa páči, pán poslanec Viskupič.
J. Počiatek, minister financií SR: (2007-10-25):
Z vecných zmien ide o doplnenie splnomocnenia pre obce pri určení základu dane z pozemkov najmä v tých katastrálnych územiach, v ktorých sú určené v platnom zákone nulové hodnoty pozemkov, ako aj pri lesných pozemkoch a hospodársky využívaných vodných plochách. Obcou určená hodnota však nesmie byť vyššia ako 50 % priemernej hodnoty pozemkov pre okres určená v prílohe I tohto zákona. Tak ako pri pozemkoch a stavbách, aj pri bytoch sa ustanovila horná hranica sadzby dane z bytov, ktorá má zabrániť neúmernému zvyšovaniu sadzieb dane z bytov. V súvislosti s daňou z nehnuteľnosti sa navrhujú prijať pri vyrubovaní tejto dane všeobecne platné pravidlá upravené v procesnom zákone a vyrubovanie dane ponechať v právomoci obcí a lehotu splatnosti viazať na právoplatnosť platobného výmeru. Ponecháva sa obciam možnosť ustanoviť platenie dane z nehnuteľnosti v splátkach. Obce budú mať možnosť vyrubovať daň z nehnuteľnosti v lehotách, ktoré si určia predovšetkým tak, aby mali zabezpečené príjmy z tejto dane podľa vlastných potrieb. Navrhuje sa vypustiť z predmetu dane za užívanie verejného priestranstva dočasné parkovanie motorových vozidiel, ktoré ani dosiaľ nebolo možné realizovať v intenciách platného zákona, pretože sama dočasnosť neumožnila ani začatie daňového konania. Pri vyberaní platieb za dočasné parkovanie vozidiel sa zachová súčasný stav, podľa ktorého platby pre obec vyberajú na komerčnom základe fyzické osoby alebo právnické osoby za odplatu. Z ďalších navrhovaných vecných zmien je aj zmena vyberania dane z motorových vozidiel, ktorá spočíva v zavedení preddavkového systému platenia tejto dane. Daňovníci v priebehu zdaňovacieho obdobia budú platiť preddavky na daň z motorových vozidiel podľa predpokladanej dane na zdaňovacie obdobie v určenom režime a po ukončení roka zúčtujú zaplatené preddavky. Túto zmenu si vyžiadala prax, keďže často dochádzalo u daňovníkov k zmene používania vozidla na podnikanie, k zmene počtu vozidiel, k zmene miesta evidencie v priebehu roka. Návrhom sa sleduje zjednodušenie správy dane z motorových vozidiel pri zachovaní doterajších pravidiel určovania miestnej príslušnosti správcov dane podľa miesta evidencie vozidla a tiež miestnej príslušnosti vyššieho územného celku, ktorého príjmom zostáva naďalej vyberaná daň z motorových vozidiel. Navrhované zmeny a doplnenia zákona neovplyvnia celkové príjmy obcí a vyšších územných celkov v nasledujúcich zdaňovacích obdobiach. Vážená pani predsedajúca, vážené panie poslankyne, vážení páni poslanci, prosím o prerokovanie predloženého vládneho návrhu zákona. Ďakujem za slovo.
B. Bugár, podpredseda NR SR: (2002-11-06):
Teraz dávam slovo ministrovi práce, sociálnych vecí a rodiny pánovi Ľudovítovi Kaníkovi a prosím ho, aby odôvodnil návrhy vlády. Nech sa páči.
Galko, Ľubomír, poslanec NR SR (2013-06-18):
Ďakujem pekne. Pán poslanec Lipšic, chcem vám povedať, že to, čo ste tu prečítali, pokladám za mimoriadne vážne. Všetci vieme, že pred pár dňami som zháňal podpisy na odvolanie ministra Glváča za, za vec, ktorá sa javí v porovnaní s týmto ako úplne tuctová alebo teda poviem taká výrazne menšia alebo slabšia. Podarilo sa mi ich získať len 25, päť podpisov mi chýbalo. Vy ste boli tiež jeden z tých, ktorí to podpísali, čo ste to podpísali, chcem vám za to poďakovať. Spravme taký pokus, dnes bude zvolený pán Čižnár za generálneho prokurátora. Zoberme túto zmluvu, napíšme oficiálny list pánovi Čižnárovi a dajme ho podpísať všetkým 150 poslancom tohto parlamentu. Nie je žiadne horné ohraničenie, koľko poslancov by malo tento list podpísať, urobme to. Je tu obrovské množstvo poslancov zo SMER-u, ktorí vám alebo ktorí nám off record tvrdia, že im vadí častokrát to, čo sa v SMER-e deje. Že im vadia špinavé biznisy ich politických špičiek, ktoré sa časom dostávajú na svetlo sveta. Dajme im tú možnosť a dajme možnosť aj politikom zo strán opozície, ktorí sú v politike už trošku dlhšie, ktorí tiež tvrdia, že sú za to, aby sa všetko vyšetrilo. Spravme to, zoberme tú zmluvu, napíšme list, oficiálny list a dajme to podpísať všetkým 150 poslancom. Ďakujem pekne.
Bugár, Béla, podpredseda NR SR (2017-10-12):
Pani poslankyňa bola jediná, ktorá vystúpila v rozprave, preto vyhlasujem rozpravu za skončenú. Pani navrhovateľka, chcete zaujať stanovisko? Nie. Pani spravodajkyňa? Nie. Ďakujem. Prerušujem rokovanie o tomto bode programu. Mali by sme teraz rokovať o zlúčenej rozprave k dvom bodom, kde k jednému bodu je pani poslankyňa Remišová, je na zahraničnej pracovnej ceste, takže, samozrejme, tento bod, teda aj tú zlúčenú rozpravu preložíme potom na koniec schôdze alebo poprípade, ak sa bude dať, neviem, či pani poslankyňa Remišová zajtra tu bude. (Reakcia z pléna.) Ak tu bude, tak môžme, samozrejme, poprípade aj zajtra s tým pokračovať. Teraz bude nasledovať prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, (tlač 721.) Pani poslankyňa Gaborčáková, nech sa páči, môžte za skupinu poslancov návrh zákona uviesť. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 721.)
Hrušovský, Pavol, doterajší predseda NR SR (2012-04-04):
Panie poslankyne, páni poslanci, chcem sa spýtať, že či všetci, ktorí ste chceli vyjadriť voľbou svoju vôľu na voľbu predsedu Národnej rady, ste tak urobili. Ak áno, vyhlasujem tajné voľby za skončené a prosím overovateľov, aby pristúpili k zrátaniu hlasov pre kandidáta na predsedu Národnej rady. (Spracúvanie výsledkov tajného hlasovania.) (Po spracúvaní výsledkov tajného hlasovania.)
D. Švantner, poslanec: (2002-03-21):
M. Andel, podpredseda NR SR: Kolegovia, nie ste už v televíznom ringu, ale ste v poslaneckej snemovni, hej, takže, nech sa páči, pokračujte.
B. Bugár: (2004-10-21):
Otváram všeobecnú rozpravu o tomto bode programu a pýtam sa, kto sa hlási do rozpravy ústne, keďže som nedostal žiadnu písomnú prihlášku. Ako jediný, pardon, mýliť sa je ľudské, dvaja páni poslanci. Končím možnosť sa prihlásiť do rozpravy. Pán poslanec Malchárek ako prvý a potom pán poslanec Jasovský. J. Malchárek, poslanec: Ďakujem, pán predsedajúci. Vážené dámy poslankyne, páni poslanci, nedalo mi, aby som nevystúpil, pretože táto iniciatíva poslancov Smeru sa v nejakej podobe chce zopakovať z minulého roka. Je to nič iné len opäť návrat k regulácii cien a vytvorilo by to zdeformovaný priestor, na ktorý doplácame doteraz, ktorý tu prakticky fungoval v oblasti poistenia a zákonného poistenia do roku 1994. A podľa alitovaných výsledkov sa dnes odhaduje práve toto regulované hospodárenie, ktoré vytváralo vlastne dlhy pre motoristov do budúcich období výšku deficitu niekde medzi 5,5 až 10,5 mld. Sk. A toto je práve prvopočiatok toho, z čoho sa vlastne tvorí dnešná cena základného poistenia, aj prečo tá cena dnešného zákonného poistenia je taká vysoká, lebo platíme aj za obdobie, keď práve dochádzalo k takýmto trošku socialistickým, a nie trošku, ale čisto socialistickým reguláciám cien, kde sa ceny tvorili umelým spôsobom, ako navrhuje predkladateľ, a nie spôsobom, ktorý proste je prirodzený. To znamená prirodzená tvorba ceny s primeraným ziskom. Poisťovne na Slovensku fungujú v tejto oblasti radovo so ziskom 4 %, čo je podnikateľský zisk. A hovorím, že veľmi nízky podnikateľský zisk, ale to je, by som povedal, ich problém. Náš problém je, aby sme nedopustili administratívnym opatrením zo zákona ďalšiu reguláciu ceny, ktorá by spôsobila ďalší nárast tohto dlhu nad 10 mld. Sk, ktorý je zhruba v súčasnosti, čo by zase museli zaplatiť budúce generácie v cenách zákonného poistenia. Je to nesystémové opatrenie. Aliancia nového občana pripravuje systémové opatrenie, ktoré nebude zasahovať do tejto prirodzenej tvorby ceny, ale bude pozitívne vplývať na tvorbu ceny, samozrejme, k jej znižovaniu, a to nielen pri zákonnom poistení, ale aj pri iných poisteniach, to znamená aj pri havarijnom poistení. Týchto dôvodov považujeme tento návrh naozaj za, pri všetkej úcte, populistický a nesystémový, a preto Aliancia nového občana je za to, aby sa vytvorilo prostredie na znižovanie cien, ale prirodzeným spôsobom. Nie reguláciou ceny, ako to bolo za socializmu. A preto zásadným spôsobom bude odmietavo hlasovať bez toho, že by vôbec bolo čo reparovateľné na tomto zákone. Preto nepustí tento zákon, teda svojimi hlasmi neprispeje na prijatie tohto zákona do druhého čítania. Ďakujem pekne za pozornosť.
Bugár, Béla, podpredseda NR SR (2016-10-19):
Teraz otváram možnosť sa ústne prihlásiť do rozpravy. Končím možnosť. Takže ako jediný sa prihlásil pán poslanec Krajniak, nech sa páči, máte slovo. (Reakcia z pléna.) Pán poslanec, ale ja som uzavrel možnosť. Pýtam sa, je všeobecný súhlas, aby sme. (Súhlasná reakcia pléna.) Áno, je, ďakujem pekne. Takže ešte aj pán poslanec Muňko. (Reakcia z pléna.) Ja si zapamätám všetko, aj to, čo by som nemal. Nech sa páči.
Laššáková, Jana, podpredsedníčka NR SR (2012-10-29):
Pán poslanec Osuský, nech sa páči.
P. Paška, predseda NR SR: (2009-10-27):
(Hlasovanie.) 135 prítomných, 2 za, 68 proti, 64 sa zdržalo, 1 nehlasoval. Tento bod sme neschválili.
Tomáš, Erik, poslanec NR SR (2018-02-07):
Pán Krajniak, klamete a zavádzate. Opakujem, klamete a zavádzate a ešte to aj dobre viete, že je to tak. Ste populista a začali ste si v tom pomerne dobre hovieť. Ak hovoríte, že vláda uľahčuje, uľahčuje cudzincom zamestnávanie na Slovensku, klamete a zavádzate. Je to presne naopak. Už ako aj spomenul kolega Petrák, zaviedli sme zákaz sociálneho dampingu. To znamená, že ak tu niekto príde zo zahraničia, musí mať rovnaké pracovné podmienky vrátane platu ako Slovák. To znamená, že týmto pomáhame našim ľuďom, Slovákom. Áno, zavádzame 30-percentný strop na zamestnávanie cudzincov z celkového počtu zamestnancov v každej firme. Vy prichádzate s prevratnými dvadsiatimi percentami. Vy ste lepší v tomto. Naozaj, úžasné, prevratná, prevratná zmena! A keď už zamestnávame občanov z tretích krajín, zjednodušujeme to len vo vybraných profesiách, kde je naozaj nedostatok tejto sily. Tam, kde je to potrebné. Pretože, už ako som povedal vo svojom predchádzajúcom príspevku, tak nechajme padnúť radšej celú firmu a potom proste zastavme celú ekonomiku, pretože jednoducho nie je dosť pracovnej sily. A ešte jeden údaj za všetky. Povedali ste občanom, koľko cudzincov pracuje na Slovensku z tretích krajín? Koľko je tzv. tretiakov? Osemtisíc, pán Krajniak. Naopak, vláda sa snaží o to, aby sme zamestnávali Slovákov a Slovenky. Ešte stále napriek historicky nízkej nezamestnanosti tu máme pomerne veľkú skupinu ľudí, ktorí sa buď nevedia, alebo nechcú zamestnať. Robíme rekvalifikácie, chceme urobiť sociálne podniky, ktoré im zaručia nové pracovné návyky a podobne. Klamete a zavádzate! Ste populista.
Zemanová, Anna, poslankyňa NR SR (2017-04-06):
Viete, ale zákon hovorí o akreditačnej komisii. Nehovorí o žiadnej ad hoc komisii, ktorá má robiť nejaká odborné poradenstvo pánu ministrovi. Nič mu, samozrejme, nebráni, aby si takúto pracovnú komisiu vytvoril, avšak odporúčanie komisie je záväzné pre ministra, nie odporúčanie poradnej komisie, na základe ktorej je potom, alebo bolo potom rozhodované.
Hrnčiar, Andrej, podpredseda NR SR (2018-03-26):
Sedem faktických poznámok. Nech sa páči, pán poslanec Dostál.
Počiatek, Ján, minister dopravy, výstavby a regionálneho rozvoja SR (2013-11-27):
Zareagujem krátko len na tú nájomnú zmluvu. Pán Brocka, som zvedavý, ako vyvodíte dôsledky, pretože tú zmluvu zabetónoval váš nominant pán Belinský v roku 2012 v SACR-i na tú sumu 285 777 eur. Čiže veľmi som zvedavý na to, aké dôsledky vyvodíte vy. Ďakujem.
Hlina, Alojz, poslanec NR SR (2015-01-28):
Ďakujem veľmi pekne, pán predseda. To som nevedel, prajem skoré uzdravenie pánovi Vážnemu. Myslím, že vláda má pätnásť členov. Čiže hociktorý iný člen vlády, dávam návrh procedurálny, aby nahradil pána Pavlisa pri predkladaní návrhov zákona z dielne ministerstva hospodárstva. Chcem, aby ste dali o tom hlasovať. Ďakujem.
Blaha, Ľuboš, podpredseda NR SR (2023-12-18):
Pán poslanec Michal Truban.
Shahzad, Silvia, poslankyňa NR SR (2017-04-06):
Vážený pán predsedajúci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 373. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 390 zo 16. januára 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam v súlade s rozhodnutím predsedu Národnej rady č. 490 zo 6. marca 2017, aby predmetný návrh zákona výbory prerokovali do 5. mája a v gestorskom výbore do 9. mája 2017. Pán predsedajúci, ďakujem, skončila som. Otvorte, prosím, všeobecnú rozpravu.
Figeľ, Ján, podpredseda NR SR (2014-03-27):
Ďakujem pekne. Pán spravodajca? (Reakcia spravodajcu.) Nie. Takže ďakujem obidvom. Prerušujem rokovanie o tomto bode programu. Teraz budeme pokračovať v prerušenej rozprave, už sme v rozprave v prvom čítaní o návrhu poslancov Národnej rady Slovenskej republiky Alojza Přidala, Jána Hudackého, Jozefa Mikuša a Gabriela Csicsaia na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov (tlač 880). Včera neukončil svoje vystúpenie do rozpravy ústne prihlásený navrhovateľ pán poslanec Alojz Přidal, ktorému týmto odovzdávam slovo. Súčasne by som chcel pozvať alebo vyzvať pána poslanca Juraja Miškova, ako spravodajca aby zaujal svoje miesto. Nech sa páči.
P. Paška, predseda NR SR: (2007-02-02):
Vážené dámy, vážení páni, a budeme teraz pokračovať v rozprave v prvom čítaní o návrhu skupiny poslancov Národnej rady Slovenskej republiky na vydanie ústavného zákona o starobnom dôchodkovom sporení, je to tlač 183. Pán poslanec Frešo ako reprezentant navrhovateľa, ktorý prerušil svoj vstup včera o 19.00 hodine. Nech sa páči, pán poslanec.
Kyselica, Lukáš, poslanec NR SR (2022-11-09):
Ďakujem veľmi pekne. Pán minister, pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, a to aj ako gestorský výbor s termínom ihneď na 75. schôdzi Národnej rady. Zo znenia vládneho návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru v zmysle uvedeného rozhodnutia predsedu Národnej rady. Navrhujem zároveň, aby výbor prerokoval návrh zákona ihneď na 75. schôdzi Národnej rady. Pán predsedajúci, prosím, otvorte všeobecnú rozpravu.
J. Burian, poslanec: (2005-12-06):
Ja jednoducho nesúhlasím s tým, že v zákone o odmeňovaní Policajného zboru nemohol byť zase pod pätnástimi podpismi tento pozmeňujúci návrh predložený, kde je otvorený zákon č. 461 o sociálnom poistení. Vôbec nerozumiem a nechápem, prečo my dnes musíme tento návrh dávať do zákona o rozpočtových pravidlách, keď máme otvorený legálne zákon o sociálnom poistení? Ja si neviem predstaviť ten „bordel“, ktorý tu vzniká v sociálnom systéme celého slovenského štátu a ešte takýmto spôsobom to zviditeľňujeme ako podstatnú dehonestáciu tohto systému. Ak toto je prax, tak dovolím si povedať, že nie je to dobrá a zakladá precedens, ktorý do budúcna bude veľmi vážne, by som povedal, problematický a veľmi ťažko riešiteľný. Ďakujem za pozornosť.
Danko, Andrej, predseda NR SR (2019-09-17):
Prosím, prezentujme sa a hlasujeme. (Reakcia spravodajcu: „Odporúčanie gestorského výboru schváliť.“ ) (Hlasovanie.) Prítomných 138 poslancov, za 3, proti 42, zdržalo sa 93. Návrh sme neschválili.
M. Číž, podpredseda NR SR: (2008-09-09):
Vážené kolegyne, kolegovia, na základe rozhodnutia Národnej rady teraz nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 720). Návrh máte v rozhodnutí predsedu na pridelenie výborom pod č. 746. Pán minister Počiatek, máte slovo, prosím, odôvodnite vládny návrh zákona.
M. Číž, podpredseda NR SR: (2007-09-13):
Otváram rozpravu. Chcem vás informovať, vážené kolegyne, kolegovia, že som nedostal žiadnu písomnú prihlášku do rozpravy. Preto sa pýtam, kto sa hlási do rozpravy ústne? Ak nikto, uzatváram možnosť podania ústnych prihlášok do rozpravy. Vyhlasujem zároveň rozpravu za skončenú. Ďakujem pánovi ministrovi aj pánovi spravodajcovi a prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Tento vládny návrh zákona ste dostali pred prvým čítaním ako tlač 307 a spoločnú správu výborov máte ako tlač 307a. Nech sa páči, opäť pán minister Valentovič odôvodní tento vládny návrh zákona. I. Valentovič, minister zdravotníctva SR: Ďakujem. Vážený pán predsedajúci, vážené panie poslankyne, vážení páni poslanci, podnet na vypracovanie návrhu zákona predložil generálny sekretariát Výboru ministrov pre drogové závislosti a kontrolu drog Úradu vlády Slovenskej republiky na základe Správy Európskeho monitorovacieho centra pre drogy a drogové závislosti a Europolu, ako aj na základe údajov z odborného pracoviska Kriminalisticko-expertízneho ústavu Prezídia Policajného zboru Slovenskej republiky o stave používania drog v Slovenskej republike. Ministerstvo zdravotníctva je gestorom úloh na úseku sledovania legálneho pohybu omamných a psychotropných látok, ktoré zabezpečuje na základe ustanovení zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov, ako aj na základe ratifikovaných medzinárodných dohovorov OSN: Jednotného Dohovoru OSN o omamných látkach z roku 1961, Dohovoru OSN o psychotropných látkach z roku 1971 a Dohovoru OSN o boji proti nedovolenému obchodovaniu s omamnými látkami a psychotropnými látkami z roku 1988. Hlavným cieľom návrhu zákona je doplniť prílohu č. 1, I. skupinu o psychotropnú látku meta-Chlórfenylpiperazín, mCPP, chemicky 1- (3-chlórfenyl) piperazín. Navrhuje sa zaradiť túto látku do zoznamu psychotropných látok prvej skupiny, pretože nemá využitie v lekárstve vo forme liekov. Vážený pán predsedajúci, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu. Ďakujem.
Hrnčiar, Andrej, podpredseda NR SR (2016-09-08):
Vážené kolegyne, kolegovia, končím dnešný rokovací deň, iba teda ak by ste tie faktické poznámky, ale budeme pokračovať ráno o deviatej. Prajem vám príjemný zvyšok večera. (Prerušenie rokovania o 19.01 hodine.)
Grečková, Lea, poslankyňa NR SR (2012-07-02):
Pán predsedajúci, nedali ste mi možnosť reagovať na faktické, takže ja chcem teraz predovšetkým reagovať. (Prerušenie vystúpenia predsedajúcim.)
P. Paška, predseda NR SR: (2008-06-19):
(Hlasovanie.) 133 prítomných, 78 za, 55 sa zdržalo. Návrh sme postúpili do druhého čítania.
Ďuriš Nicholsonová, Lucia, podpredsedníčka NR SR (2018-05-25):
Ďakujeme pekne. Týmto vyhlasujem všeobecnú rozpravu k tomuto bodu za skončenú. Pán spravodajca, je niečo, čo by ste chceli dodať? Pani navrhovateľka? Pani Dubačová, niečo je, čo by ste chceli povedať? Nie. Vyčerpali ste všetko v rozprave. Ďakujem pekne a prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Zuzany Zimenovej, Ondreja Dostála, Lucie Ďuriš Nicholsonovej, Simony Petrík a Petra Osuského na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona je pod tlačou 955. Návrh na jeho pridelenie na prerokovanie výborom je v rozhodnutí pod č. 1005. Nech sa páči, pani poslankyňa Zimenová, predmetný návrh zákona uvedie.
Mičovský, Ján, poslanec NR SR (2014-11-09):
Ďakujem za slovo, vážený pán predseda. Vážený pán kolega Viskupič, citoval si zaujímavý výrok Karla Čapka, pomerne dlhý. Mňa v tejto súvislosti napadol jeden tiež na túto tému, ale oveľa kratší. Je to notoricky známy výrok prvého československého prezidenta: „Nebáť sa a nekradnúť.“ Mne sa vidí, že v týchto troch slovách sa koncentruje niekoľko desiatok hodín, ktoré sme tu strávili pri tomto mimoriadnom rokovaní. A mne sa s týmto vysoko nadčasovým heslom spájajú tie mená, o ktorých si myslím, že toto rokovanie bolo aj na úplne prirodzenú oslavu týchto ľudí. A sú to mená, ako je Alan Suchánek, Magdaléna Kovačičová, Oto Žarnay, Vanda Tuchyňová, Zuzana Pechočiaková a Ľubica Lapinová. Verím, že Slovensko po tomto rokovaní aj v tom prípade, ak vláde nebude vyjadrená nedôvera, bude iné, ako bolo pred týmto rokovaním. A v tom vidím pokrok. Ďakujem.
Bugár, Béla, podpredseda NR SR (2010-12-16):
Pán poslanec Vážny.
Hrušovský, Pavol, podpredseda NR SR (2010-09-09):
Panie poslankyne, páni poslanci... Pán poslanec Hort.
Laurenčík, Milan, podpredseda NR SR (2021-12-07):
Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Miroslav Suja, nech sa páči.
Hrušovský, Pavol, podpredseda NR SR (2011-07-08):
Pán minister, chcete reagovať na vystúpenia pánov poslancov? Nie. Pani poslankyňa Tomanová, vy ste neboli prihlásená s faktickou. Neboli ste prihlásená v čase, kedy som dal možnosť prihlásiť sa s faktickými poznámkami. Je mi to ľúto, ale nemôžem vám udeliť v tejto chvíli slovo. Slovo udeľujem prihlásenému poslancovi za poslanecký klub SDKÚ Zoltánovi Horváthovi, ktorý je písomne prihlásený k prerokovávanému vládnemu návrhu zákona, ktorým sa mení a dopĺňa Zákonník práce. Nech sa páči.
Grendel, Gábor, podpredseda NR SR (2022-10-05):
V rozprave teraz vystúpi pán navrhovateľ, pán poslanec Jozef Pročko.
P. Hrušovský, predseda NR SR: (2004-03-11):
Teraz prosím pána poslanca Pásztora, aby z poverenia gestorského výboru, výboru pre obranu a bezpečnosť Národnú radu informoval o stanovisku a odporúčaní gestorského výboru k prerokúvanému návrhu. Nech sa páči.
Beblavý, Miroslav, poslanec NR SR (2018-06-18):
Ďakujem pekne. Chcem súhlasiť s tým, čo povedal pán kolega Dostál, že akékoľvek pravidlá upravujúce súťaž by mali napriek tomu reflektovať to, že voliči legitimizujú vo voľbách tú stranu. To znamená, že, samozrejme, nie za akýchkoľvek okolností, ale nakoniec naším cieľom je umožniť ľuďom, aby sa mohli vo voľbách vyjadriť. To znamená, že nemali by sme mať pravidlá, ktoré znemožňujú prístup k voľbách. To je možno moja reakcia na pána poslanca Pčolinského. Priznám sa, pán poslanec, ja som celkom tomu nerozumel, čo ste odo mňa chceli, lebo vy ste bez toho, aby ja som nejaké fakty uvádzal, vy ste vo svojom vystúpení dokázali, že tá strana bola kúpená, bola kúpená za zaplatenie tých dlhov a za miesto na kandidátke. Ja to nepovažujem úplne za etické, ale v politike ani za nič také super nezvyčajné, aby som, ja som, ani mojím cieľom nebolo vás nejak pranierovať, proste voliči vás sem poslali, ja to rešpektujem. Len celkom neviem, čo ste chceli odo mňa. Aby som vyvracal to, čo ste sám povedali? Viete, ja som prvýkrát toto pochopil pred 4 rokmi, keď mi jeden regionálny politik, ktorý si tiež založil stranu, vyzbieral asi 10-tisíc podpisov, povedal, že ja mám stranu, ale viete, mám ju napísanú na brata... A to bola formulácia, ktorú nikdy nezabudnem, jak budem dlho živý, lebo už som sa s tým stretol pri firmách, ale nestretol som sa s tým pri politických stranách. No tak niekto má firmu na brata, niekto na Marčeka, ako hovorím, ja s tým zásadný problém nemám, len, len nie je to asi v poriadku, na tom sa, verím, že zhodneme. Ja si nemyslím, že ani to riešenie, čo navrhuje Slovenská národná strana, je ideálne, tá lehota na zmenu názvu, ale to, že asi firmy na brata a firmy kupované za miesto na kandidátke, že to, tak by politika fungovať nemala. A ja verím, že by sme sa zhodli. A k tomu, čo povedal pán Bernaťák na záver, ja to teda vítam, hovorím, nám nejde o to, že teraz všetko, čo si my predstavujeme, musí v tej novele byť. Chápeme, že je to aj o kompromise, len chceli by sme, aby sme sa aj my vedeli našim voličom pozrieť do očí a povedať, že táto novela je krokom vpred, nielen frčkou Igorovi Matovičovi. Ďakujem pekne.
Šudík, Tomáš, poslanec NR SR (2020-11-26):
Ďakujem za vašu odpoveď. Ja som sa to pýtal hlavne preto, pretože ma oslovili podnikatelia, ktorí komunikovali so zamestnancom, im schválili príspevok, príspevok im prišiel a potom ten príspevok museli už naspäť vrátiť. Ďakujem.
Kollár, Boris, predseda NR SR (2022-10-07):
Nie, najprv... (Poslanec P. Pčolinský sa od rečníckeho pultu obrátil k predsedajúcemu: „Ne. Vyhadzuje mu hlášku, že nie je spravodajca.“ ) Technika, zapnite to, prosím, u spravodajcu. (Ruch v sále.) Áno. Dobre, nech sa páči, pán poslanec, uveďte hlasovanie.
Bugár, Béla, podpredseda NR SR (2011-06-01):
Pani poslankyňa Dubovcová.
Hrnčiar, Andrej, podpredseda NR SR (2019-10-22):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú a prerušujem rokovanie o tomto bode programu. Zároveň vám prajem pekný zvyšok večera. Končím dnešný rokovací deň. (Prerušenie rokovania o 19.01 hodine.) 156
Šeliga, Juraj, podpredseda NR SR (2020-11-12):
Pán poslanec, podpredseda Blanár.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 141 poslancov, za 73, proti 38, zdržalo a 23, nehlasovali 7. Návrh sme schválili.
Baška, Jaroslav, poslanec NR SR (2020-09-17):
Ďakujem veľmi pekne za slovo. Ja chcem povedať, že toto uznesenie určite podporím a podporia ho aj ďalší kolegovia z nášho poslaneckého klubu, pretože tak sme urobili už v júni 2018. Je to takmer totožné uznesenie. Chcem povedať, že nebuďme takí zaujatí voči, práve voči Spojeným štátom americkým. Tu na území Slovenskej republiky pôsobilo oveľa viac, aj iné jednotky, vojenské jednotky tu na Slovensku, kde cvičili našich vojakov. Dokonca so zbraňou v ruke. A boli to rôzne cvičenia oveľa väčšieho charakteru a myslím si, že je dobré, ak takéto zahraničné skúsenosti získavajú naše ozbrojené, ozbrojené sily. Takéto psychologické operácie nerobia len Spojené štáty americké alebo necvičia svojich vojakov v týchto psychologických operáciách, ale robia to aj iné krajiny, iné krajiny. Nielen Aliancia, ale aj krajiny Európskej únie a je to, je to normálna vec. A keď ste hovorili, pán poslanec, ešte o tom, že kde všade boli Američania, kto ich kde vyhnal, že ich vyhnali v Afganistane a tak ďalej, tak predsa aj Rusi boli v Afganistane a tiež tam nedopadli, nedopadli veľmi dobre. Takže treba povedať, keď hovoríme zas na jednej strane, tak hovorme úplnú pravdu aj na tej druhej strane. A chcem naozaj povedať, že nebuďme zaujatí voči jednej krajine. Vravím, pôsobia tu, pôsobili a podľa mňa budú pôsobiť aj ďalšie spojenecké, spojenecké jednotky v rámci medzinárodného výcviku a myslím, že je to normálna, že je to normálna vec aj do budúcna pre Slovenskú republiku. Sme veľmi malá krajina na to, aby sme sa sami dokázali nejakým spôsobom obrániť, a ja som veľmi rád, že sme členmi či už Európskej únie, alebo Severoatlantickej aliancie. (Potlesk.)
Laššáková, Jana, poslankyňa NR SR (2011-07-11):
Ďakujem pekne za slovo. Pani poslankyňa, možno súhlasiť len s tebou, že skrátenie doby zo šiestich mesiacov na dva mesiace je naozaj veľmi krátke a skutočne v tejto dobe zamestnanec možno tieto nedostatky, ako si poukázala pri jednotlivých profesiách, kde to zaškolenie trvá dlhšie, je táto doba krátka. A domnievam sa, že túto lehotu by bolo treba ponechať. Takže súhlasím s tým tvojím návrhom, aby lehota, tak ako je stanovená v doteraz platnom Zákonníku práce, aj naďalej zostala. Ďakujem pekne.
Figeľ, Ján, podpredseda NR SR (2013-03-25):
Ďakujem. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Nech sa páči.
Figeľ, Ján, podpredseda NR SR (2013-05-30):
Ďakujem pekne. Pán kolega, chcete doplniť otázku? Nech sa páči. Pána Fecka zapnite!
B. Bugár, podpredseda NR SR: (2004-03-02):
(Hlasovanie.) Prítomných 130 poslancov, za návrh hlasovalo 63, proti 58, zdržali sa 5, nehlasovali 4. (Potlesk.) Konštatujem, že tento návrh nebol schválený. (Potlesk.) Vážené panie poslankyne, páni poslanci, prerušujem rokovanie. Budeme pokračovať zajtra o 9.00 hodine podľa schváleného programu. (Prerušenie rokovania o 18.50 hodine.)
M. Smolková, poslankyňa: (2007-02-08):
Ďakujem.
Kadúc, Miroslav, poslanec NR SR (2013-06-04):
Ďakujem za slovo, pani predsedajúca. Vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh ústavného zákona zaradil v zmysle § 72 rokovacieho poriadku do programu tejto schôdze. Predseda Národnej rady vo svojom rozhodnutí z 26. apríla 2013 č. 498 navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory návrh ústavného zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby Národná rada po všeobecnej rozprave sa uzniesla podľa § 73 ods. 3 písm. c) rokovacieho poriadku na tom, že uvedený návrh ústavného zákona prerokuje v druhom čítaní. Odporúčam zároveň predmetný návrh ústavného zákona prideliť výborom vrátane určenia gestorského výboru a lehoty na prerokovanie návrhu vo výboroch v zmysle uvedeného rozhodnutia predsedu NR SR č. 498. Pani predsedajúca, prosím, otvorte všeobecnú rozpravu.
V. Veteška, podpredseda NR SR: (2004-10-26):
Pokračujeme rokovaním, a to druhým čítaním o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke  Slovenskej republiky v znení neskorších predpisov . Vládny návrh zákona ste dostali pred prvým čítaním ako tlač č. 814, spoločnú správu máte ako tlač č. 814a. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil.
Mazurek, Milan, poslanec NR SR (2021-01-29):
Ono sa to hovorí, že, hovorí sa, že trafená hus zagága, a jak poviem, že tu sedia hlúpi ľudia, tak sa hneď ozvú. No a čo sa týka ďalej tohto návrhu zákona, týchto dvoch návrhov zákona, ja si naozaj, vskutku, kolegovia, nedokážem vysvetliť, ak by ste teraz hlasovali proti tomuto návrhu zákona, nebodaj proti nemu vystúpili a v budúcnosti vždy a za každých okolností, keď budete hovoriť o Spojených štátoch amerických, im nebudete vyčítať... (Prerušenie vystúpenia predsedajúcim.)
Danko, Andrej, podpredseda NR SR (2024-02-16):
Ďakujem. Poslanec Tankó.
Gröhling, Branislav, minister školstva, vedy, výskumu a športu SR (2020-12-03):
Ja si myslím, že netreba vymýšľať niečo, čo už bolo vymyslené, preto sa budeme inšpirovať, samozrejme, aj v zahraničí a budeme sa snažiť to aplikovať na náš systém. Na druhej strane môžem vám povedať, že zas nie všetky veci, ktoré boli vymyslené vonku na základe nejakej hierarchie a štruktúry daného štátu, môžu plnohodnotne fungovať u nás, lebo predsa len tu máme zas iné podhubie a iné fungovanie. Je niekoľko zámerov. Ani nie že modelov, ale sú to iba zámery, ktoré diskutuje naša implementačná jednotka IVP s jednotkou na ministerstve financií a tam prebiehajú a medzi štátnym tajomníkom, ktorý má na starosti túto tému, a tam prebiehajú naozaj veľmi časté diskusie a stretnutia, aby sa prišlo k nejakému návrhu, kde budeme s ním spokojní či už my na ministerstve školstva, alebo predstavitelia SAV-ky, alebo predstavitelia ministerstva financií, lebo podľa mňa toto bude tá trojkombinácia, ktorá sa bude musieť nejakým spôsobom dohodnúť na tom, ako tento projekt a celá tá transformácia bude fungovať. Ďakujem.
Budaj, Ján, poslanec NR SR (2019-03-28):
Áno, tak ide tu naozaj nie iba o fyzickú bitku a násilie. Vy hovoríte, že sa nič nezmení, že podobných záväzkov máme veľa. Takže prečo, prečo tomu bránite? Prečo predkladáte takýto návrh, šak teda vám nejde len o bohapustú propagáciu a získavanie voličov v prezidentských volav..., voľbách? Naozaj ma škrie, že neustále zavádzate verejnosť s tým posúvaním významov. Dôležité je povedať, že ženy netrpia iba bitku a často až mučenie u nás, ale trpia aj ponižujúce stereotypy, ktoré môžu byť psychicky ubíjajúce a viesť k strašným dôsledkom na rodiny aj na samotné ženy. Lebo to, čo je násilím, to, prosím, nenechávajme definovať ľuďom, ktorí násilie potichu schvaľujú alebo páchajú, alebo zľahčujú, ale to nech definujú obete násilia. Tie veľmi presne vedia, či násilné, alebo ponižujúce stereotypy ich trápia, a či by ich radi odstránili. Takže nie je jedno, či podpíšeme, alebo nepodpíšeme, pretože pointou je náš vnútorný zápas. Áno, v Amerike alebo v Nemecku, alebo v Holandsku im to fakt môže byť viac-menej jedno, či Slovensko sa vydá k vnímaniu týchto rozmerov ochrany žien, alebo ich naďalej bude považovať proste za prirodzenú obeť, lebo veď to sú naše tradície určitého násilia a mužskej dominancie alebo ponižovania. Ja som presvedčený, že patríte týmto názorom k silám minulosti, ktoré nebudú dlho v tomto parlamente prevažovať.
Kollár, Boris, predseda NR SR (2020-04-23):
Vážené pani poslankyne, vážení páni poslanci, otváram tretí rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Blcháč, pán poslanec Urban a o ospravedlnenie z neúčasti z dôvodu práceneschopnosti požiadala pani poslankyňa Mária Šofranko. Podľa odsúhlasenej zmeny programu pristúpime k rokovaniu o návrhu na voľbu členov Súdnej rady Slovenskej republiky. Návrh má parlamentnú tlač 73. Prosím povereného člena ústavnoprávneho výboru poslanca Alojza Baránika, aby návrh uviedol a podal správu o výsledku prerokovania tohto návrhu vo výbore. (Rokovanie o návrhu na voľbu členov Súdnej rady Slovenskej republiky , tlač 73.)
Zmajkovičová, Renáta, podpredsedníčka NR SR (2012-05-03):
Pán poslanec Muňko.
P. Hrušovský, predseda NR SR: (2002-11-15):
(Prerušenie rokovania o 9.26 hodine.) (Akt tajného hlasovania.) (Pokračovanie rokovania o 10.06 hodine.)
Halgašová, Jarmila, poslankyňa NR SR (2021-11-04):
Ďakujem veľmi pekne. Ďakujem za vaše vyjadrenia. Je, faktom je, že teda ja nechcem robiť ani trucpodnik. Ja si myslím, že toto ani nebolo politické, ale odborné vystúpenie, pretože ja som hlboko presvedčená, že takto by to malo byť, že teda najprv zonácia a následne presun lesov. A môže sa uskutočniť. Nemám najmenšie, najmenší dôvod následne za taký návrh zahlasovať. Ja som presvedčená, že je tu stále čas a dostatok časového priestoru na to, aby sa pripravil dobrý pozmeňovací návrh. Nie je najmenší dôvod pochybovať o tom, že vlastne by k zonácii, zonácia neprebehla ešte v tomto volebnom období, pretože nikdy v histórii, a podľa mňa sa to ani nestane, aby dvaja ministri, minister životného prostredia a minister pôdohospodárstva boli z rovnakej strany. Čiže oni sa vedia dohodnúť raz-dva, raz-dva. Takže toto môže prebehnúť veľmi rýchlo a následne môže prebehnúť presun pozemkov. Ďakujem pekne za to ešte raz.
Číž, Miroslav, poslanec NR SR (2017-04-06):
Ďakujem pekne. Naopak, vážený pán poslanec, ja by som len toľko povedal, že naozaj bolo odvážne prísť s vecnou, zmysluplnou analýzou stavu ministerstva, čo je normálnym štandardom, ktorý v normálnej krajine býva pri hodnotení ministra pri snahe o jeho odvolanie samozrejmosťou. Toto poslucháči v tejto sále nepotrebujú. Potrebujú úplne farizejsky vyčitovať všelijaké listy, čo ktosi napísal, a podobne, s tým, že pripomenúť týmto ľuďom aspoň elementárnu vec, že, keďže aktívni sú predovšetkým poslanci zo SaS-u, tak vládli dva roky aj pán Mihál, aj iní páni, ako zásadne profesionálne pristúpili k výkonu svojej funkcie a veci skončili po dvoch rokoch tak, že sme dostali 43 %, až sme sa zľakli tej zodpovednosti. Čiže pán, páni kolegovia zo SaS-u, skutočne občania tejto krajiny na vaše vládnutie spomínajú veľmi radi, možno aj tých 20-tisíc invalidov, ktorých ste vyradili zo zoznamu invalidov s odrezanými nohami a podobne. A k takémuto sa ale my neznížime, len vo faktickej poznámke, pán poslanec, vám to pripomeniem, že ak je toto spôsob, ktorý chcete ponúknuť, za tie tri roky vládnuť, čo tu rozprávate, to nesmierne táranie, farizejstvo, nekorektnosť, nevedecký postup. Takto keby ste rozprávali v akomkoľvek odbornom prostredí, tak jednoducho nefunguje nič, rozbijete každý kolektív. A dobré je, ešte prípadne tým ľuďom by ste mohli zároveň niektorí páni poslanci porozprávať, ako teda z tých daní vykĺznuť a neplatiť dane, a počas výkonu poslaneckej funkcie, to je ono a to je prístup a takto by ste vy spravovali krajinu za tie tri roky. Držím vám palce, ale to je tiež farizejské. Ďakujem za pozornosť.
Šípošová, Janka, poslankyňa NR SR (2015-02-05):
Ďakujem veľmi pekne. Ja by som chcela k obom poznámkam pána poslanca Mičovského povedať toto. K tej prvej, naozaj podporujem ten názor a chcem to zdôrazniť, že tu nejde o boj opozície a koalície a napokon máme príklady z oboch strán, i keď možno na jednej strane ich je viacej, ale to vôbec nie je podstatné. Okrem toho k tomuto ešte hovorím, že ja som okrem iného psychológ a od útlych štádií mojej profesionálnej kariéry aj manažér, a viem, že sa nedajú veci, vážne veci robiť naraz. Ja som to tu až aj v minulosti hovorila v rozprave. A ako som o tom hlboko presvedčená. Čiže vôbec to nie je nič osobného, čím argumentujeme. A k druhej poznámke pána poslanca, hovorím, on spomenul, že výhoda oproti iným kandidátom pri voľbách, ale je to aj výhoda tých obcí, ktorých kandidáti boli zvolení za poslancov Národnej rady, oproti iným obciam, a to sa mi zdá ešte viac nespravodlivé. Ďakujem pekne, pán predsedajúci.